ખેડા જિલ્લાની ૧૪૫૫ સરકારી શાળાઓમાં વર્ષ ર૦૧૭માં ૭મો ગુણાત્સવ યોજાયો હતો. આ ગણોત્સવમાં મંત્રી તથા ઉચ્ચ અધિકારીઓ દ્વારા વિદ્યાર્થીઓનું વાંચન, લેખન અને ગણન સહિત ભૌતિક સુવિધા વિગેરેનું મૂલ્યાંકન કરવામાં આવ્યું હતું. આ મુલ્યાંકનમાં જિલ્લાની ૧૩૦ શાળાઓને A પ્લસ ગ્રેડ અને ૯૮૩ શાળાઓને A ગ્રેડ મળ્યો હતો. આ શાળાના વિકાસ અર્થે શાળાદીઠ સરકાર દ્વારા રૂ. ૧૦ હજારનો પુરસ્કાર આપવામાં આવ્યો હતો. તાલુકા વાઇઝ એ પ્લસ અને એ ગ્રેડ પ્રાપ્ત કરેલ શાળાની વિગત જોઇએ તો ગળતેશ્વર તાલુકાની ૧૬ શાળાને એ પ્લેસ ગ્રેડ અને ૬૩ શાળાને એ ગ્રેડ, કપડવંજ તાલુકાની ૧૮ શાળાને એ પ્લેસ ગ્રેડ અને ૧૮૩ શાળાને એ ગ્રેડ, કઠલાલ તાલુકાની ૧૪ શાળાને એ પ્લેસ ગ્રેડ અને ૧૩૧ શાળાને એ ગ્રેડ, ખેડા તાલુકાની ૧૩ શાળાને એ પ્લેસ ગ્રેડ અને ૬૧ શાળાને એ ગ્રેડ, મહેમદાવાદ તાલુકાની ૨૧ શાળાને એ પ્લેસ ગ્રેડ અને ૧૨૨ શાળાને એ ગ્રેડ, મહુધા તાલુકાની ૭ શાળાને એ પ્લેસ ગ્રેડ અને ૬૫ શાળાને એ ગ્રેડ, માતર તાલુકાની ૨ શાળાને એ પ્લેસ ગ્રેડ અને ૬૦ શાળાને એ ગ્રેડ, નડિયાદ તાલુકાની ૭ શાળાને એ પ્લેસ ગ્રેડ અને ૧૫૬ શાળાને એ ગ્રેડ, ઠાસરા તાલુકાની ૨૬ શાળાને એ પ્લેસ ગ્રેડ અને ૧૨૨ શાળાને એ ગ્રેડ તથા વસો તાલુકાની ૬ શાળાને એ પ્લેસ ગ્રેડ અને ૨૦ શાળાને એ ગ્રેડ પ્રાપ્ત કરેલ છે. ઉપરોકત દરેક શાળાને વિકાસ અર્થે રૂ. ૧૦ હજારનો પુરસ્કાર મળ્યો છે. જયારે જિલ્લામાં આવેલી બી ગ્રેડ વાળી ૨૯૮ , સી ગ્રેડવાળી ૩૫ અને ડીગ્રેડ વાળી ૯ શાળાઓ દ્વારા એ ગ્રેડ માટેના પ્રયત્ન કરવા અંગે જિલ્લા શિક્ષણ વિભાગ દ્વારા સુચના અપાઈ છે. જયારે એ પ્લસ અને એ ગ્રેડવાળી શાળા ગ્રેડ જાળવી રાખવા સુવિધાઓ વધારી કરી રહી છે.